Who by Fire

"Who by Fire" הוא שיר מאת הזמר-יוצר היהודי-קנדי לאונרד כהן, שפורסם ב-1974 באלבומו New Skin for the Old Ceremony. הוא בוצע במקור כדואט עם הזמרת היהודייה-אמריקאית ג'ניס איאן, בלוויית כלי מיתר. זהו אחד השירים המרכזיים באלבום ואחד משיריו המפורסמים של כהן.

השיר בן שלושת הבתים, וכן לחנו, מבוססים על הפיוט העברי "ונתנה תוקף", הנאמר בתפילת מוסף בראש השנה וביום הכיפורים. הפיוט, שאותו שמע כהן כילד בבית הכנסת, מספר על אלוהים הפותח את ספרו ("ספר החיים"), שבו נכתב גזר דינם של החיים – מי לחיים ולמי למוות, ובאילו צורות של מיתה: .

השורה החותמת כל בית, "And who shall I say is calling?" (בתרגום יהונתן נדב: "וּמִי, מִי הוּא שֶׁקּוֹרֵא לִי?"), עשויה להתפרש כפקפוק אגנוסטי. בכך חורג השיר אפוא ממסגרת הפיוט וממסגרת האמונה המונותאיסטית בכלל; לדברי כהן, "זה מה שהופך את השיר לתפילה עבורי בתנאים שלי, כלומר מיהו או מהו זה שקובע מי יחיה ומי ימות? מהו המקור לכבשן הבריאה הכביר הזה? מי מדליק אותו? מי מכבה אותו?". ניתן לפרש שורה חוזרת זו גם כהתרסה של כהן כלפי אלוהים; על פי ליאל לייבוביץ , הדובר בשיר, במקום להשתטח אפיים ארצה בפני האל ולבקש מחילה – בהתאם למטרתו של יום הכיפורים – "עונה לצווים האלוהיים כאילו הם לא יותר משיחת טלפון מאדם זר, שיש להתייחס אליה בריחוק ובשמץ של חשד".

השיר נכתב בעקבות חוויותיו של כהן במלחמת יום הכיפורים, עת הופיע בפני חיילים בחזית סיני.

במהלך טקס יום הזיכרון לשואה ולגבורה ב-2023 ביד ושם הזמר שולי רנד שר את הגרסה העברית של השיר. באותה שנה, לרגל יובל למלחמת יום הכיפורים, השיר הופיע בסרטו של גיא נתיב "גולדה" ובקדימונו, כחלק מן הפסקול. הוא עובד על ידי המלחין הבריטי ג'ונת'ון דירינג והושר על ידי לולה מארש.

== לקריאה נוספת ==

* מתי פרידמן, מי באש, כנרת זמורה-ביתן דביר, 2021

==קישורים חיצוניים==

השיר בתרגום לעברית:
* קובי מידן, 
* יהונתן נדב, 
* אורי דותן בוכנר, [http://web.nli.org.il/sites/nlis/he/song/Pages/Articles/מאמר_מי_באש.aspx מי באש], "אתר הפיוט והתפילה", הספרייה הלאומית
* רמי נוידרפר, [http://www.e-mago.co.il/Editor/judaism-2524.htm ונתנה תוקף קדושת היום – מבט אישי], אימגו, 22 באוקטובר 2008

ביצועים:
* (הגרסה המקורית)
* 
* 
* 
* 
גרסאות כיסוי:
* 

על השיר:
* [http://www.leonardcohen-prologues.com/who_by_fire.htm מדבריו של לאונרד כהן על השיר, 1979–1988] , באתר Leonard Cohen Prologues
* חביבה פדיה, [http://web.nli.org.il/sites/nlis/he/song/Pages/Articles/מאמר_מי_באש.aspx מי באש], "אתר הפיוט והתפילה", הספרייה הלאומית
* 
* [https://www.youtube.com/watch?v=cmWh7jzLwQA איה כורם ושי אברמסון - מי באש], 2019
<div class="mw-content-ltr">
* Helen R. Jacobus, [http://www.academia.edu/21965578/_The_Story_of_Leonard_Cohen_s_Who_by_Fire_a_prayer_in_the_Cairo_Genizah_Babylonian_astrology_and_related_rabbinical_texts_2015_Pages_201_217_in_Reception_History_and_Biblical_Studies._Theory_and_Practice._Eds._E._England_and_W._J._Lyons_London_Bloomsbury_T_and_T_Clark “The Story of Leonard Cohen’s ‘Who by Fire,’ a prayer in the Cairo Genizah, Babylonian astrology and related rabbinical texts],” in: E. England and W. J. Lyons (Eds.), Reception History and Biblical Studies: Theory and Practice, London: Bloomsbury T&T Clark, 2015, pp. 201–217, באתר Academia.edu
* [http://www.timesofisrael.com/israeli-diplomat-tells-of-part-in-cohens-who-by-fire Israeli diplomat tells of part in Cohen’s ‘Who by Fire’], Times of Israel, November 13, 2016
</div>

==הערות שוליים==

קטגוריה:שירי לאונרד כהן
קטגוריה:שירי 1974
קטגוריה:שירים באנגלית
קטגוריה:תרבות יהודית
קטגוריה:יום הכיפורים
קטגוריה:שירי מלחמת יום הכיפורים